4 нче дәрес 
Тема: Ы хәрефе язылып та, [о] авазы; Беренче иҗектә ө хәрефе язылып,калган иҗекләрдә е язылу. (Слайд 1)
Максат.  татар сүзләре һәм алынма сүзләрдә о,ө,ы,э(е) хәрефләрен дөрес язу, әлеге хәрефләр кергән сүзләрне дөрес әйтү;
-укучыларның чагыштыра, анализ ясый белү, кагыйдәләр формалаштыра һәм дәлилли белү күнекмәләрен үстерү, әдәби телдә дөрес һәм образлы итеп сөйләү телен үстерү, укучыларның сүзлек байлыгын арттыру.
 -укучыларда үз-үзләренә карата таләпчәнлек, төгәллек, әйләнә-тирә дөньяга, янәшәдәге кешеләргә игътибарлылык, дуслык хисен  һәм дусларга карата хөрмәт хисе тәрбияләү. (Слайд 2)

Дәрес барышы.
I. Оештыру моменты. (Слайд 3)
Дусларым,хәерле көн!
Телим сезгә сәламәтлек,
Бәхет һәм яшәү дәрте.
Уе изге баласына
Булышыр табигать тә.
Эшкә тотыныйк,дусларым
Хуш,хәерле сәгатьтә!
II. Өй эшен тикшерү  Үткән  теманы үзләштерү дәрәҗәсен, ягъни өй эше дөреслеген тикшерү. (Слайд 4)
Нәтиҗә ясау.
-Без бирелгән сорауларга бер дөрес җавапны гына сайларга тиеш. 
ТЕСТ
Һәр сорауга бер дөрес җавапны гына билгеләгез!
1. Ике аваз кушылмасын белдерүче хәрефләр дөрес күрсәтелгән җавапны тап.
А) я, а, ю, э
ә ) ю,я, е
Б) э,е,ё
2.Кайсы рәттәге сүзләрдә “э” хәрефе генә төшеп калган?
А) ...пиграф, ...лемтә, ..кран
Ә) т..л..фон, т...кст, т...ман
Б) шахт..р, самол..т, вертол...т
3. “Юллар” сүзендә
А) 5 хәреф, 5 аваз
Ә) 6 хәреф, 5 аваз
Б) 5 хәреф, 6 аваз
4. [а] авазы рус сүзләрендә иренләшәме?
А) әйе
Ә) юк
Б) белмим
5.  Кайсы юлдагы сүзләрдә “Э” хәрефе саңгырау тартык һәмзәгә тамга булып йөри?
А) аэрочана, экран, эскәмия
Ә) каратэ, эзлекле, телеэкран
Б) мөэмин, тәэмин, тәэсир.
-Укучылар, әгәр дә җавап бирү төгәлләнсә. Балалар,кемнең бер хатасы да юк-бишле,  1 хатага дүртле, 2-3 хатага  өчле билгесе куябыз. (Слайд 5)
 (  дөрес җавап күрсәтелә:  1-ә, 2-а, 3-б, 4-ә, 5-б. )
(Укытучы өйгә эшнең үтәлеш дәрәҗәсен билгеләп китә.)
III.  Яңа белем һәм күнекмәләр формалаштыру. (Слайд 6)
1.Төп этапта булачак актив эшчәнлеккә әзерлек. Уку мәсьәләсен кую.
-Эзләмә син диңгез төбеннән
Һич табылмый торган энҗене;
Тап иптәшең булыр кешене,
Гади бер дус- үзең ишене. (Слайд 7)
(Дуслык турында әңгәмә үткәрү)
-Бу шигырь нәрсә турында?
-Дуслык турында?
-Ә нәрсә соң ул дуслык? Кем ничек аңлый бу төшенчәне?
-...(җаваплар тыңлана)
-Дуслык кемнәр арасында булырга мөмкин?
-...(җаваплар тыңлана)
-Дус кеше нинди сыйфатларга ия булырга тиеш?
-...(җаваплар тыңлана)
-Дуслар ни өчен кирәк?
-...(җаваплар тыңлана)
-Әйе, балалар, яхшы иптәш белән уйнавы да, эшләве дә күңелле.Чын дус авыр чакта ташлап китмәскә тиеш. Дусларсыз яшәве бик күңелсез, алар тормышта һәрвакыт кирәк.
Укучылар, дуслык турында сөйләшүебезне төгәлләп, язылган мәкальләр белән танышып чыгыйк әле.  
-Йөз сум акчаң булганчы, йөз дустың булсачы.
Юлга чыкканда, иптәшең үзеңнән яхшы булсын.
Чын дуслыкның кадерен бел.
-Алга таба без үзебез укыган шигырьдә асларына сызылган сүзләргә  транскрипция ясарбыз. Дәфтәрләргә бүгенге числоны язып куегыз.Аннан соң сүзләрнең транскрипциясен язып куегыз.  
Эзләмә-[эзләмә], төбеннән-[төбөннән], кешене-[кэшэнэ]. (Слайд 7)
(Транскрипциядә укучылар э хәрефенең сүз башында гына килүен, ирен гармониясе чагылышын һәм е хәрефенең [э] авазы белән бирелүен күрә һәм әйтә алырга тиеш.)
-Укучылар, без бергәләп нинди зур теманы үзләштерә башладык , искә төшерик әле .
-Без татар теле грамматикасының “Орфография” бүлеген өйрәнә башладык. Орфография - сүзләрнең дөрес язылышын өйрәнә торган фән. (Слайд 8)
-Бүгенге дәрестә без о, ө, ы, э(е) хәрефләре кергән сүзләрне дөрес язу кагыйдәләрен үзләштерергә, искәрмә очраклар булса, аларны истә калдырырга тиешбез.
   Бүгенге дәресебез  о,ө, ы, э(е) хәрефләренең татар сүзләрендә һәм алынма сүзләрдә дөрес язылышына багышлана.  Бергәләп, формалаштырган максатыбызга ирешү өчен, без төрле күнегүләр башкарырбыз, чагыштырып нәтиҗәләр ясарбыз..
2. Яңа теманы аңлату. (Слайд 9)
-Балалар, дәресебезне алга таба дәвам итик. Бүгенге дәресебездә безгә татар сүзләре белән беррәттән  алынма сүзләр дә очрар. Бирелгән сүзләрне, кагыйдәгә нигезләнеп, ике баганага аерып язарга. (Слайд 10)
Борыч, озынборын, микрофон, мотор, орган, эңгер-меңгер, орган, каратэ, эчемлек, энергия
Укучылар эше түбәндәгечә килеп чыгарга тиеш: (Слайд 11)
Борыч                           микрофон
Озынборын                   мотор
Эңгер-меңгер               каратэ
Орган                            орган
Эчемлек                        энергия
-Укучылар, хаталарыбызны тикшерик, барыбыз да дөрес эшләде микән?  
-Һәр ике баганадагы сүзләрдә дә о, э(е) хәрефләре бар, ләкин  2 багана сүзләре арасында алар үзара әйтелешләре белән аерыла. Рус теленнән кергән алынма сүзләрдә о, э(е) хәрефләре  татар сүзләрендәгегә караганда озынрак әйтелә. Язылыш үзенчәлекләренә килсәк, татар сүзләрендә э хәрефе сүз башында гына язылган.
-Димәк, укучылар, нәтиҗә ясап, татар сүзләрендә о хәрефенең тамыр сүзнең беренче иҗегендә генә язылуын, э хәрефенең сүз башында гына килүен күрдек. Рус телендә әлеге хәрефләрнең язылышы буенча мондый кагыйдә юк. (укучыларга үз-үзләрен бәяләргә кушыла, бәяләү критерийлары : хатасыз яки 1 хата -5, 2 хата-4, 3-4 хата- 3.)
- Татар сүзләрендә о, ө хәрефләре тамыр сүзнең беренче иҗегендә генә языла. Алдагы иҗекләрдә [о],[ө] авазлары ишетелсә дә, ы, е хәрефләре языла. Э хәрефе татар сүзләрендә сүз башында гына языла, башка иҗекләрдә [Э] авазы е хәрефе белән бирелә. Алынма сүзләрдә э һәм о хәрефе сүздә  озын әйтелә һәм төрле урыннарда язылырга мөмкин. (Слайд 12,13)
V. Белем һәм күнекмәләрне ныгыту.
Бирем. Төшеп калган хәрефләрне куеп күчерегез, сүзнең транскрипциясен ясагыз. (Слайд 14)
Б.р.н, й.лд.з, б.р.ч, к.р.л.к, к.лк., м.г.з, к.ч.к.
Бирем. Сүздәге хаталарны төзәтеп языгыз. (Слайд 15)
йоморка,сөмбөл, төзөлеш, көчөк.
    VI.Өй эше бирү. (Слайд 16)
Бүгенге темага кагылышлы сүзләр кергән 5 мәкаль яки табышмак табып яз.
Кагыйдә үзенчәлекләрен чагылдырган әкият иҗат ит. 
[bookmark: _GoBack]  VII. Рефлексия(Слайд 17)
Бүгенге дәрестә нәрсә өйрәндек? 
Кагыйдәне искә төшерик.

IX. Йомгаклау.

